Document ID: 32012D0303

РЕШЕНИЕ ЗА ИЗПЪЛНЕНИЕ НА КОМИСИЯТА
от 11 юни 2012 година
за изменение на Решение 2003/467/ЕО по отношение на обявяването на Литва за официално свободна от ензоотична левкоза по говедата държава-членка
(нотифицирано под номер C(2012) 3729)
(текст от значение за ЕИП)
(2012/303/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение Г, глава I, буква Д от нея,
като има предвид, че:
(1)
Директива 64/432/ЕИО се прилага по отношение на търговията в рамките на Съюза с говеда и свине. В нея се определят условията, при които дадена държава членка или регион на държава членка могат да бъдат обявени за официално свободни от ензоотична левкоза по говедата по отношение на стадата говеда.
(2)
В приложение III към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави членки и региони на държави членки по отношение на стадата говеда (2) са изброени държавите членки и техните региони, които са обявени за официално свободни от ензоотична левкоза по говедата.
(3)
Литва представи на Комисията документация за цялата си територия, показваща съответствие с условията за установяване на статут на официално свободна от ензоотична левкоза по говедата държава членка, предвидени в Директива 64/432/ЕИО.
(4)
След оценка на внесената от Литва документация тази държава членка следва да бъде официално обявена за свободна от ензоотична левкоза по говедата.
(5)
Поради това Решение 2003/467/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение III към Решение 2003/467/ЕО се изменя в съответствие с приложението към настоящото решение.
Член 2
Адресати на настоящото решение са държавите членки.
Съставено в Брюксел на 11 юни 2012 година.

Labels: 18
6